armvectores/hy_wikipedia_2023 huggingface dataset:
Ֆրանչեսկո Բարիլլի

Ֆրանչեսկո Բարիլլի, (իտալերեն՝ Francesco Barilli, փետրվարի 4, 1943(1943-02-04), Պարմա, Էմիլիա Ռոմանիա, Իտալիայի թագավորություն), իտալացի դերասան, կինոռեժիսոր, սցենարիստ և նկարիչ-սյուռեալիստ:


== Կենսագրություն ==
Ֆրանչեսկո Բարիլլին ծնվել է նկարիչների ընտանիքում (նկարիչ՝ Cecrope Barilli-ի 1839—1911 թոռը)։ Երիտասարդության տարիններին հաճախ էր ճանապարհորդում, ապրել է Լոնդոնում, Թուրքիայի քաղաքներում։ Կարիերան սկսում էր որպես դերասան։ Քսան տարեկանում, 1963 թվականին, Ֆրանչեսկո Բարիլլին խաղաց մի փոքր դեր ռեժիսոր՝ Antonio Pietrangeli-ի «La Parmigiana» ֆիլմում։ Հաջորդ տարի Բերնարդո Բերտոլուչին ընտրեց նրան որպես` «Հեղափոխությունից առաջ» իր առաջին ֆիլմի գլխավոր դերակատար։ Երիտասարդ հերոսը, իր ընկերոջ ազդեցության տակ, ով հավատացնում էր հեղափոխության կարիքը, բաժանվում է իր հարսից և իր կյանքը կապում է բունտարական տրամադրվածությամբ մոր քրոջ հետ։ Աստիճանաբար նա հասկանում է իր խելարամիտ արարքը և որոշում է կայացնում վերադառնալ իր սիրած աղջկա մոտ։ Որպեսզի Բարիլլին ավելի լավ մտնի իր դերի մեջ, Բերտոլուչին ստիպում էր նրան կարդալ Պիեռ Պաոլո Պազոլինիի բանաստեղծությունները ։ 1966 թվականին ռեժիսոր Camillo Bazzoni-ի «L’urlo» կարճամետրաժ ֆիլմում, խաղաց գլխավոր դերը։ 1922 թվականին Ֆրանչեսկո Բարիլլին «Sabato italiano» ֆիլմում խաղաց գլխավոր դերը, իսկ 1993 թվականին Մաուրո Բոլոնինիի «La famiglia Ricordi» ֆիլմում։ 2012 թվականին խաղաց գլխավոր դեր ռեժիսոր Francesco Campanini-ի «La casa nel vento dei morti» քրեական ֆիլմում։ 2013 թվականին Houston Independent Film Festival-ին ֆիլմը ստացավ Gold Remi մրցանակ։
1974 թվականին Ֆրանչեսկո Բարիլլին նկարահանեց «Սև հագնված կնոջ բուրմունքը» («Il profumo della signora in nero») լիամետրաժ ֆիլմը giallo ժանրում Միմզի Ֆարմերի հետ գլխավոր դերում ։ 
1977 թվականին Ֆրանչեսկո Բարիլլին նկարահանեց «Пансионат страха» («Pensione paura») giallo ֆիլմը։ Ֆիլմը նկարահանվել է Բրաչիանո լճի մոտ գտնվող շքեղ լանդշաֆտերում։
1991 թվականին նկարահանեց «Il Casanova del Marecchio» ֆիլմը, որի գլխավոր դերում էր՝ Սերջիո Բինին։ Շարունակել է նկարահանել կարճամետրաժ ֆիլմեր նաև հաջորդ տարիներին (նա նկարահանել էր ավելի քան 10 կարճամետրաժ ֆիլմ)։ 1994-1996 թվականներին Ֆրանչեսկո Բարիլլին Geo & Geo ստուդիայի և Raitre հաղորդման համար ղեկավարում էր վավերագրական ֆիլմերի նկարահանումները։ 2014 թվականին նրա վավերագրական ֆիլմը ներկայացվել էր Վենետիկի կինոփառատոնին ։


== Ստեղծագործական գործունեության առանձնահատկությունները ==
Ռեժիսորի լավագույն ֆիմերը կլասիկ giallo չեն ։ Ֆիլմերը նման են սարսափելի երազների, որոնք հիացնում են իրենց խավարոտ գեղեցկությամբ։
Ֆիլմերին հարազատ են նաև նրա նկարները։


== Ստեղծագործական գործունեությունը որպես նկարիչ ==
Cinematografo, 1994
Animalia, 1995
Acqua, 1996
Antologica (Պարմա, 2004)
Պարմա, «la Galleria Sant’Andrea», 2010


== Հետաքրքիր փաստեր ==
Բարիլլին հիասթափված է ժամանակակից իտալական կինոյից։ Ռեժիսորի ուշադրության միակ արժանի Իտալիայի ժամանակակից ռեժիսորը՝ Պաոլո Սորրենտինոն է։


== Ընտրյալ ֆիլմագրություն որպես ռեժիսոր ==


== Ծանոթագրություններ ==


== Գրականություն ==
Helga Marsala. Dal cinema alla pittura, collezionando visioni. Francesco Barilli, a tutta vista: una personale a Collecchio, inseguendo nuove immagini mentali. Tra ironia, inquetudine e spirito naïf. Artribune.


== Արտաքին հղումներ ==
Картины Франческо Барилли. Artribune.
Մակսիմովկա (գյուղ, Ռազդոլնոյեի շրջան)

Անվան այլ կիրառումների համար տե՛ս՝ ՄակսիմովկաՄակսիմովկա (ուկրաիներեն՝ Максимівка, Ղրիմի թաթարերեն՝ Atay Temir), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Ատայ Նեմեցկի։ Հիմնադրվել է 1890 թվականին։
2001 թվականի տվյալներով Մակսիմովկա գյուղում բնակվում էր 273 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ich tu dir weh

Ich tu dir weh (հայերեն՝ «Ես քեզ ցավ եմ պատճառում»), գերմանական Ռամշթայն խմբի երգն է Liebe ist für alle da ալբոմից։ Խմբի թվով քսաներկրորդ սինգլն է, թողարկվել 2010 թ. փետրվարի 5-ին Universal լեյբլի կողմից։ Երգը սադոմազոխիզմի խնդիրների մասին է, տեքստում ասվում է կնոջ հանդեպ բռնությունների մասին, որին մինչ մահը հալածում են։


== Կենդանի կատարում ==
Գերմանիայում այս երգի կենդանի կատարումը արգելվել էր սադրիչ իմաստի պատճառով։ սակայն հետագայում արգելքը հանվեց։ Երգը կատարվել է «Liebe ist für alle da» շրջագայության գրեթե բոլոր համերգներին։


== Տեսահոլովակ ==
Տեսահոլովակը նկարահանել է ռեժիսոր Յոնաս Օքերլունդը։
 Տեսահոլովակը ստացել է «Echo Awards» մրցանակաբաշխության «Bestes Video National» (Լավագույն ազգային տեսահոլովակ) մրցանակը։


== Երգացանկ ==
CD Maxi Single"Ich tu dir weh" (radio edit) – 3։57
"Pussy" (Lick It Remix by Scooter) – 4։54
"Rammlied" (Rammin' the Steins Remix by Devin Townsend) – 5։09
"Ich tu dir weh" (Smallboy Remix by Jochen Schmalbach) – 6։427" Վինիլ"Ich tu dir weh" (radio edit) – 3։5712" Վինիլթողարկվել է 2000 օրինակ

"Ich tu dir weh" (radio edit) – 3։57
"Ich tu dir weh" (Fukkk Offf Remix) – 6։07


== Հորիզոնականներ ==


== Ծանոթագրություններ ==
Ջո Մանգանելո

Ջո Մանգանելո (անգլ.՝ Joe Manganiello, դեկտեմբերի 28, 1976(1976-12-28) կամ 1976, Փիթսբուրգ, Փենսիլվանիա, ԱՄՆ), ամերիկացի դերասան։


== Կենսագրություն ==
Ջո Մանգանելոն ծնվել է 1976 թվականի դեկտեմբերի 28-ին Պիտսբուրգում, Փենսիլվանիա։ Նա մեծացել է քաղաքի հարավում գտնվող Մաունթ Լիբանան արվարձանում։ Նա իր ծնողներ՝ Սյուզանի և Չարլզ Ջոնի երկու երեխաներից ամենամեծն է։ Մանգալենոյի հայրը իտալացի է, իսկ մայրը խորվաթական, ավստրիական և հայկական արմատներ ունի։
Մանգանելոն իր նախնական կրթությունը ստացել է Սանկ Բերնարդի դպրոցում, որից հետո նա հաճախել է Մաունթ Լիբանանի ավագ դպրոց և 1995 թվականին նա այն ավարտում է գերազանցությամբ։
Մանգանելոն իր դերասանական կարիերան սկսել է 1999 թվականին, երբ գրելով սցենար «Խիզախությունից դուրս 2։ Վրեժից դուրս» ֆիլմի համար, հենց այդ ֆիլմում էլ առաջին անգամ նկարահանվում է որպես հեռուստատեսային դերասան։ Նա իր ամենամեծ դերը ստացել է 2010 թվականին «Իսկական արյուն» հեռուստասերիալում՝ մարմնավորելով Էլսիդ Հերվոին, սակայն մինչև այդ հեռուստասերիալը նա արդեն նկարահանվել էր մի շարք ֆիլմերում և հեռուստասերիալներում։
2010 թվականին նա հայտնվեց «People» ամսագրի կազմած ամենասեքսուալ տղամարդկանց 7-րդ հորիզոնականում, իսկ 2011-ին «Men's Health» ամսագիրը նրան տվեց 2011-ի թիվ 1 լավագույն մարմին ունեցող կոչումը։


== Ծանոթագրություններ ==
Ջամահիր

Ջամահիր, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Օկայամա (պրեֆեկտուրա)

Օկայամա (ճապ.՝ 岡山県), պրեֆեկտուրա Ճապոնիայում, որը գտնվում է Տյուգոկու տարածաշրջանում Հոնսյու կղզու վրա:
Վարչական կենտրոնը Օկայամա քաղաքն է։
Պրեֆեկտուրայի տարածքը կազմում է 8 479,70 կմ²: Բնակչությունը, 2014 թվականի մարդահամարի արդյունքներով կազմել է 2 834 241 մարդ, իսկ բնակչության խտությունը 334,24 մարդ/կմ² է:


== Ծանոթագրություններ ==


== Արտաքին հղումներ ==
Պրեֆեկտուրայի պաշտոնական կայք (ճապոներեն) (անգլ.)
Միլիկա

Միլիկա, գյուղ Արևմտյան Հայաստանում, Բիթլիսի վիլայեթի Խարզանի գավառակում։ Գտնվում էր Նահիբան գյուղախմբում։


== Պատմություն ==
1895 թվականին գյուղի բնակչության մի մասը բռնի մուսուլմանացվել է, իսկ մնացածը ենթարկվել է կոտորածի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պրոլետարսկոե (գյուղ, Բորովի շրջան)

Անվան այլ կիրառումների համար տե՛ս՝ ՊրոլետարսկոեՊրոլետարսկոե (ուկրաիներեն՝ Пролетарське), գյուղ Ուկրաինայի Խարկովի մարզի Բորովի շրջանում։ Հիմնադրվել է 1918 թվականին։
2001 թվականի տվյալներով Պրոլետարսկոե գյուղում բնակվում էր 121 մարդ։ Բնակավայրը զբաղեցնում է 0,421 կմ² տարածք։ Բնակչության խտությունը կազմում էր 287,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միլուոքիի տոնածառ

Միլուոքիի տոնածառ, Ծննդյան տոնի ծառ, որը տեղադրվել է Միլուոքիում`  քաղաքապետարանի մոտ և զարդարվել քաղաքային խորհրդի կողմից Ծննդյան տոների ընթացքում։ Ավանդույթը սկսվել է 1913 թվականից և շարունակվում է մինչև հիմա։


== Պատմություն ==
Քաղաքային տոնածառի զարդարման ավանդույթը սկսվել է 1913 թվականից։ Ծառերից մեկը տնկվել է ի պատիվ մի տղայի, որ մահացել էր ավտովթարից։ Տղայի աճյունի մոխիրը խառնել էին հողին և տնկել ծառը։ 2008 թվականին ծառը ջարդվել է և տոնակատարությանը մասնակցել երկու մասով։ 2013 թվականին լրանում է տոնածառի զարդարման 100-ամյակը։ Քաղաքին նվիրաբերվում է 40 ոտք բարձրությամբ տոնածառ։


== Տոնածառի ընտրությունը ==
Բնակիչները Ծննդյան տոների համար ընտրում էին տոնածառ։ Առաջադրվում էին ծառեր, որոնք ենթարկվում էին քննության` նկատի ունենալով նրանց չափերը, ձևերը, տեսքը, միանմանությունը, խտությունը և գույնը։ Իդեալական ծառը պետք է լիներ 30-40 ոտք բարձրությամբ և հարմար ամբարձիչով տեղափոխելու համար։ Տոնածառը գեղեցիկ զարդարվում էր, և հանդիսավոր արարողության ժամանակ վառվում էին լույսերը։ Ծառը մինչև 1995 թվականը կոչվել է Ծննդյան տոնի ծառ, իսկ դրանից հետո(մինչև 2006 թվականը)՝ տոնածառ։ 2006 թվականին ծառը վերանվանվել է նախկին անունով։


== Ծանոթագրություններ ==
WEB ծրագրավորման գործիքներ

WEB ծրագրավորման գործիքներ, որոնք թույլ են տալիս WEB ծրագրավորողներին թեստավորել և debug անել իրենց կոդը։ Սրանք տարբերվում են WEB կայքերի կոնստրուկտորներից և ինտեգրացված ծրագրավորման միջավայրերից նրանով, որ անմիջականորեն չեն մասնակցում կայքէջի ստեղծմանը, այլ գործիքներ են WEB կայքում կամ WEB ծրագրում օգտագործողի ինտերֆեյսը թեստավորելու համար։
WEB ծրագրավորման գործիքները WEB բրաուզերներում ներկայացված են որպես հավելումներ կամ ներկառուցված ֆունկցիաներ։
Շատ տարածված WEB բրաուզերներում, ինչպիսք են Google Chrome, Firefox, Internet Explorer, Safari և Opera, ունեն ներկառուցված գործիքներ, որոնք օգնում են WEB ծրագրավորողներին։ Ինչպես նաև կարելի է տեղադրել բազմաթիվ հավելումներ և պլագիններ։
WEB ծրագրավորման գործիքները հնարավորություն են տալիս ծրագրավորողներին աշխատելու տարբեր WEB տեխնոլոգիաների հետ (HTML, CSS, the DOM, JavaScript, WEB բրաուզերի կողմից մշակվող կոմպոնենտներ)։ WEB բրաուզերների զարգացումով պայմանավորված անընդհատ ավելանում են նոր հնարավորություններ և ֆունկցիաներ։


== WEB ծրագրավորման գործիքների աջակցում ==
Տարածված բրաուզերները հնարավորություն են տալիս WEB դիզայներներին և WEB ծրագրավորողներին դիտել էջի տեսքը։ Սրանք գործիքներ են, որոնք ներկառուցված են բրաուզերում և չեն պահանջում հավելյալ մոդուլներ կամ կոնֆիգուրացիաներ։

Firefox – F12 Web Console / Browser Console (սկսած Firefox 4 - ից). The Web Console կիրառվում է մի էջի նկատմամբ, իսկ the Browser Console կիրառվում է ամբողջ էջի նկատմամբ։ Շատ հավելումներ կան, այդ թվում նաև Firebug.
Google Chrome – Chrome Developer Tools (DevTools)
Internet Explorer և Microsoft Edge – F12 Web Developer Tools (սկսած 8 - րդ տարբերակից)
Opera – Opera Dragonfly
Safari – Safari Web Development Tools (սկսած 3 - րդ տարբերակից)


== Տես նաև ==
Web Developer (software)
Web Development life cycle
World Wide Web


== Ծանոթագրություններ ==
Ալգազեյա

Ալգազեյա (ռուս.՝ Алгазея), գյուղ Ռուսաստանի Խաբարովսկի երկրամասի Տուգուրո-Չումիկանսկի շրջանի կազմում։
Բնակչությունը 2011 թվականին գրանցված տվյալներով կազմում էր 63 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ատայագաշ

Ատայագաշ  (ռուս.՝ Атаягаш), գետ Ռուսաստանում, հոսում է Կեմերովսկի շրջանում։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մեծ Տիգիրեկ

Մեծ Տիգիրեկ (ռուս.՝ Большой Тигирек), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ինյա գետի ձախ ափով՝ 46 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200312115100009501
Հիդրոլոգիական ուսումնասիրությունների կոդը - 115100950
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վա արտաքին հոլովում

«Վա» արտաքին հոլովում, ժամանակակից հայերենի հոլովումներից։ Եղակի թվի թեք հոլովներում բառին ավելանում է վա հոլովիչը։
«Վա» արտաքին հոլովումն իմաստային հոլովում է։ Ժամանակակից հայերենում «Վա» արտաքին հոլովման են պատկանում սահմանափակ թվով բառեր՝ ժամանակ ցույց տվող բառերի մի մասը։ Դրանք են՝ օր, ժամ, ամիս, տարի, վաղը, էգուց, երեկ, առավոտ, ցերեկ, գիշեր, ժամանակ։ Սրանց թվին են պատկանում նաև առաջ և անգամ բառերը։

Ժամանակ ցույց տվող բառերի մնացած մասը պատկանում է «Ի» արտաքին հոլովման, օրինակ՝ վայրկյան, րոպե, դար, երեկո։ «Ի» արտաքին հոլովման են պատկանում նաև ամիսների և շաբաթվա օրերի անունները։


== Ծանոթագրություններ ==


== Գրականություն ==
Մ. Ասատրյան, Ժամանակակից հայոց լեզու, Ձևաբանություն, Երևան, 2002։
Նովայա Վիժվա

Նովայա Վիժվա (ուկրաիներեն՝ Нова Вижва), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1508 թվականին։
2001 թվականի տվյալներով Նովայա Վիժվա գյուղում բնակվում էր 638 մարդ։ Բնակավայրը զբաղեցնում է 6961 կմ² տարածք։ Բնակչության խտությունը կազմում էր 91,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիեռ Դեկուրսել

Պիեռ Դեկուրսել (ֆր.՝ Pierre Adrien Decourcelle, հունվարի 25, 1856(1856-01-25), Boulevard Saint-Martin, former 6th arrondissement of Paris, Ֆրանսիա - հոկտեմբերի 10, 1926(1926-10-10), rue du Cirque, Փարիզի 8-րդ շրջան, Ֆրանսիա), ֆրանսիացի ժուռնալիստ, թատերագիր, վիպասան։ 
Նրա հայրը՝ Ադրիան Դեկուրսելը և քեռին՝ Ադոլֆ Ֆիլիպ դ՛Էներին նույնպես գրողներ էին։


== Կենսագրություն ==
Ծնվել է 1856 թվականի հունվարի 25-ին, Փարիզում։
Սովորել է Հենրիխ IV-ի լիցեյում։
Սկզբնական շրջանում աշխատել է որպես վաճառական, բորսայի բրոքեր։
Այնուհետև Choufleuri գրական կեղծանունով աշխատակցել է Le Gaulois թերթին, որին այդ նույն ժամանակ աշխատակցում էր նաև Գի դը Մոպասանը։
1882 թվականին գրել է Le Grain de beauté դրաման՝ գլխավոր հերոսուհու դերը նախատեսլով Սառա Բեռնարի համար։
1880-ական թվականներին հեղինակել է բազմաթիվ կատակերգություններ, օպերաների լիբրետոներ, ինչպես նաև՝ ժողովրդականություն վայելող մի շարք վեպեր վերափոխել է թատերախաղերի (այդ թվում՝ Պոլ Բուրժեի «Ողբերգական հովվերգությունը» հենց իր՝ վեպի հեղինակի համագործակցությամբ)։ 1897 թվականին մեծ հաջողությամբ Փարիզի «Ռենեսանս» թատրոնում ներկայացվել է Վիլյամ Ջիլեթի «Գաղտնի ծառայություն» թատերախաղի դեկուրսելյան, ֆրանսիականացված տարբերակը։
Լինելով չափազանց բեղուն հեղինակ՝ Պիեռ Դեկուրսելը թատերախաղերից զատ՝ գրել է բազմաթիվ վեպեր՝ դրանց զգալի մասը նվիրելով այսպես ասած՝ ռևանշի՝ Էլզաս-Լոթարինգիայի վերադարձի թեմային (այդ երկրամասը 1870 թվականի ֆրանս-պրուսական պատերազմի ժամանակ նվաճվել էր գերմանացիների կողմից, և Դեկուրսելի «ռևանշիստական» վեպերը մեծ ժողովրդականություն էին վայելում Ֆրանսիայում)։ Բայց արձակի ասպարեզում նրա գլուխգործոցը համարվում է «Երկու երեխա» (Les Deux Gosses, 1880 թ.) վեպը, որը հետագայում բազմիցս էկրանավորվել է տարբեր կինոռեժիսորների կողմից (առնվազն ութ էկրանավորում, որոնցից առաջինը 1912 թվականին, ութերորդը՝ 1936-ին)։
1908 թվականինՊիեռ Դեկուրսելը Էժեն Գուգենհեյմի հետ հիմնադրել է Գրչի մարդկանց ընկերակցություն (Société des Auteurs et des Gens de Lettres (SCAGL))՝ ժողովրդականություն վայելող գրական ստեղծագործությունները կինոսցենարների վերածելու հատուկ նպատակադրումով։ Ընկերակցությունը բարձր որակով ու մեծ հաջողությամբ է իրականացրել իր առաքելությունը՝ կինոսցենարի վերածելով Էմիլ Զոլայի «Հողը» վեպը
և այլ երկեր, «ֆրանսիացնելով» Պեռլ Ուայթի մասնակցությամբ ամերիկյան սերիալները...
Պիեռ Դեկուրսելը մահացել է 70 տարեկան հասակում՝ 1926 թվականի հոկտեմբերի 10-ին։


== Գրականություն ==


== Ծանոթագրություններ ==


== Արտաքին հղումներ ==
Pierre DECOURCELLE (1856—1926) (ֆր.)
Էշարաթ

Էշարաթ, լեռ Կարսի սարահարթում, Կարս քաղաքից հյուսիս֊արևելք, Ռոմանովո գյուղի մոտ, նրանից հյուսիս֊արևմուտ։ Բարձր՝ 2000 մետր։


== Ծանոթագրություններ ==
Սիրիր մերձավորիդ

«Սիրիր մերձավորիդ» (գերմ.՝ Liebe Deinen Nächsten), գերմանացի գրող Էրիխ Մարիա Ռեմարկի սիրավեպերից։ Այս ստեղծագործությունը Ռեմարկը սկսել է գրել 1938 թվականից։ Վեպն ավարտել է 1939 թվականին և տպվել է Collier’s պարբերագրում, Flotsam անվան տակ։ 1941 թվականին այն էկրանացվեց So Ends Our Night, և դրանից հետո անմիջապես գիրքը հրատարակվեց։


== Սյուժե ==
Սիրավեպը գրվել է այն ծանր ժամանակաշրջանում, երբ Եվրոպայում ընթանում էր Առաջին համաշխարհային պատերազմը, երբ Գերմանիայում իշխանության եկավ Նացիոնալ-սոցիալիստական ​​գերմանական բանվորական կուսակցությունը։ Անհավատալի պարզ և իրական նկարագրված է Գերմանիայի բնակչության ողբերգությունը Եվրոպայում՝ նրանց համարում էին երրորդ տեսակ, նրանց հեռացնում էին աշխատատեղերից, զրկում էին փաստաթղթերից, վերցնում էին նրանց անձնագրերը և աքսորում էին երկրից։


== Ծանոթագրություններ ==
Դոբերազենի

Դոբերազենի (վրաց.՝ დობერაზენი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 360 մետր բարձրության վրա։ Շրջկենտրոն Մարտվիլյից հեռու է 29 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 217 մարդ։


== Ծանոթագրություններ ==
Պրիվոլիե (գյուղ, Կրիվոգրադի շրջան)

Անվան այլ կիրառումների համար տե՛ս՝ ՊրիվոլիեՊրիվոլիե (ուկրաիներեն՝ Привілля), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Պրիվոլիե գյուղում բնակվում էր 111 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միկ Գարիս

Միկ Գարիս (անգլ.՝ Mick Garris, դեկտեմբերի 4, 1951(1951-12-04), Սանտա Մոնիկա, Լոս Անջելես շրջան, Կալիֆոռնիա, ԱՄՆ), ամերիկացի կինոռեժիսոր և սցենարիստ։


== Կենսագրություն ==
Նա հայտնի է դարձել Սթիվեն Քինգի պատմություների կինոադապտացիայի շնորհիվ  և ստեղծված Սարսափի վարպետ սերիալի շնորհիվ, որը նկարահանվել է Showtime կաբելային հեռուստաալիքի համար։ Ֆոկուս-Պոկուս ֆիլմի սցենարի և պրոդյուսերի հեղինակակիցն էր։ Նա նաև մասնակցել է Սթիվեն Քինգի «Ոսկորների պարկ» պատմությունում, որպես ռեժիսոր։ Գարիսը աթեիստ  է։


== Ֆիլմագրություն ==


=== Ռեժիսոր ===
1986: Հետաքրքիր պատմություններ
1988: Ատամնավորները 2
1990: Հոգեկան հիվանդ 4։ Սկզբում
1992: Լուսնոտ
1994: Դիմակայություն
1997: Շող
2004: Վերևում գնդակի վրա
2005: Շոկոլադ
2006: Դատապարտված


=== Սցենարիստ ===
1986: Հետաքրքիր պատմություններ
1987: Կուտակիչները ներառված չեն
1988: Ատամնավորները 2
1989: Ճանճ 2
1993: Ֆոկուս-Պոկուս
2004: Վերևում գնդակի վրա
2005: Խեկելյայի պատմությունը
2005: Շոկոլադ


== Ծանոթագրություններ ==


== Արտաքին հղումներ ==
Мик Гаррис (անգլ.) Internet Movie Database կայքում
Мик Гаррис(չաշխատող հղում) Allmovie  կայքում
Мик Гаррис FEARnet  կայքում
Фестиваль «NYC Horrorfest» Archived 2009-11-20 at the Wayback Machine.
Աստերոիդների ցանկ (138601-138700)

Աստերոիդների ցանկ (138501-138600)  • Աստերոիդների ցանկ  • Աստերոիդների ցանկ (138701-138800)
 Աստերոիդների ցանկ (138501-138600)  • Աստերոիդների ցանկ  • Աստերոիդների ցանկ (138701-138800)
Ալ-Սաֆիրայի շրջան

Սաֆիրայի շրջան (արաբ․՝ ناحية السفيرة‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Սաֆիրայի գավառի 5 շրջաններից մեկը։
Վարչական կենտրոնն է Ալ-Սաֆիրա քաղաքը։ 2004 թվականի մարդահամարի տվյալներով շրջանը ունի 132,658 բնակչություն։ Տարածքը կազմում է 846.37 կմ2։


== Ծանոթագրություններ ==
Բուսկիստար

Բուսկիստար  (իսպ.՝  Busquístar), քաղաք և մունիցիպալիտետ Իսպանիայում, մտնում է Գրանադա նահանգի, ինչպես նաև Անդալուսիա ինքնավար մարզի մեջ։ Մունիցիպալիտետը գտնվում է Ալպուխառա Գրանադինա շրջանում։ Տարածքը՝ 18 կմ²։ Բնակչությունը ՝ 298 մարդ (2010 թվականի տվյալներով ) ։ Պրովինցիայի ադմինիստրացիայից ունի 84 կմ հեռավորություն։


== Արտաքին հղումներ ==
Situación de Busquístar
Մատրոսովո (գյուղ, Պոլեսսկի շրջան)

Անվան այլ կիրառումների համար տե՛ս՝ ՄատրոսովոՄատրոսովո (ռուս.՝ Матросово, գերմ.՝ Gilge), գյուղ Ռուսաստանի Կալինինգրադի մարզի Պոլեսսկի շրջանի կազմում։
Բնակչությունը 2010 թվականին գրանցված տվյալներով կազմում էր 116 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աֆրիկայի երկրների և կախյալ տարածքների ցանկ

Աֆրիկան բնակչության քանաքկով երկրորդ մայրցամաքն է Եվրասիայից հետո։ Ներառնելով կղզիներ Աֆրիկայի տարածքը կազմում է 30 221 532 կմ²։ Աֆրիկան զբաղեցնում է Երկիր մոլորակի մակերեսի (ջրային և ցամաքային) 6 %, իսկ և ցամաքիից միայն 20,4 %։ Աֆրիկայի բնակչությունը կազմում է 1,214 մլրդ. մարդ (2016) և դա կազմում է համաշխարհային բնակչության 14 %։ Պետություններ և կախյալ տարածքների ընդհանուր թիվը հասնում է 61, որոնցից միայն 53 անկախ։ Այդ թվում կան 10 կղզե պետություն, 14 պետություն, որոնք ծովին դուրս չեն գալիս և 37 պետություն որոնց հողերը ողիղվում են օվկիանոսները և ծովերը։ Պայմանականորեն Աֆրիկան բաժանված է 4 մասերի՝ Հյուսիսային, Հարավային, Արևմտյան և Արևելյան։
Այս մայրացամաքը շրջապատված է Միջերկրային ծովով հյուսիսից, Սուեցյան ալիքով և Կարմիր ծովով հյուսիս-արևելքում, Հնդկական օվկիանոսով արևելքում և հարավ-արևելքում ու Ատլանտյան օվկիանոսի ջրերով հարավ-արևմուտքից, արևմուտքից և հյուսիս-արևմուտքից
Ներքևում ներկայացված է Աֆրիկայում գտնվող բոլոր երկրների և կախյալ տարածքների ցանկը։


== Տես նաև ==
Աֆրիկայի զինանշաններ


== Ծանոթագրություններ ==
Նովայա Բերեզովկա (գյուղ, Իգլինսկի շրջան)

Անվան այլ կիրառումների համար տե՛ս՝ Նովայա Բերեզովկա (այլ կիրառումներ)Նովայա Բերեզովկա (ռուս.՝ Новая Березовка, բաշկիրերեն՝ Яңы Берёзовка), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 112 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրինյանո

Ֆրինյանո  (իտալերեն՝  Frignano), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 8570 մարդ (2004)։ Բնակչության խտություն կազմում է 945 մարդ/կմ²։ Զբաղեցնում է 9 կմ² մակերես տարածք։ Փոստային ինդեքս՝ 81030, հեռախոսային կոդ՝ 081։
Կերեն (համայնք, Քաշաթաղի շրջան)

Անվան այլ կիրառումների համար տե՛ս՝ Կերեն (այլ կիրառումներ)

Կերեն, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։


== Աշխարհագրություն ==
Համայնքը տեղաբաշխված է Արցախի Հանրապետության հարավարևմտյան մասում։ Ունի հարթավայրային տեղանք։ Համայնքի սահմաններով է հոսում Ողջի գետը։
Բերձոր շրջկենտրոնից հեռու է 107 կմ, իսկ մայրաքաղաք Ստեփանակերտից` 157 կմ։


== Վարչատարածքային բաժանում և համայնքային կյանք ==
Համաձայն Արցախի Հանրապետության վարչատարածքային բաժանման՝ Կերեն համայնքն իր մեջ ներառում է Կերեն, Գրհամ, Սպիտակաշեն գյուղերը։
Համայնքում գործում էր գյուղապետարան, բուժկետ, միջնակարգ դպրոց։ 
Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։
Գործում էր ինքնահոս ջրամատակարարման համակարգ, որը սնվում էր 3 ակունքից։ Համայնքի տարածքով էր անցնում «Կերեն» ոռոգման ջրատարը։
2015 թվականի դրությամբ համայնքային ճանապարհները բնահողային էին, խճից և չմշակված այլ նյութերից։


== Բնակչություն ==
Կերեն համայնքի բնակչությունը 2015 թվականի դրությամբ կազմել է 111 մարդ, որոնք կազմել են 46 տուն։ Նույն թվականի դրությամբ Կերեն գյուղում բնակվել է 38 մարդ, որոնք կազմել են 11 տուն։ Գրհամ գյուղում բնակվել է 46 մարդ, որոնք կազմել են 28 տուն։ Սպիտակաշեն գյուղում բնակվել է 27 մարդ, որոնք կազմել են 7 տուն։


== Կրթություն ==
Կերեն համայնքում գործում էր միջնակարգ դպրոց, որտեղ 2015 թվականի դրությամբ սովորում էր 14 աշակերտ։


== Տնտեսություն ==
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։


== Ծանոթագրություններ ==
Ռիմանյան երկրաչափություն

Ռիմանյան երկրաչափություն, դիֆերենցիալ երկրաչափության բաժին, ուսումնասիրության հիմնական օբյեկտը ռիմանյան բազմաձևություններն են, այսինքն՝ լրացուցիչ կառուցվածքով՝ ռիմանյան չափականությամբ հարթ բազմաձևությունները։ Այլ կերպ ասած, էվկլիդեսյան չափականության ընտրությամբ տարածության յուրաքանչյուր շոշափողի վրա, ընդ որում՝ չափականությունը կետից կետ սահուն փոխվում է։ Երբեմն, հատկապես մաթեմատիկական ֆիզիկայում, ռիմանյան երկրաչափություն ասելով ենթադրվում է նաև ռիմանյան չափականությամբ բազմաձևությունների պսևդո֊ռիմանյան երկրաչափությունըը, օրինակ՝ հարաբերականության հատուկ և ընդհանուր տեսությունների տարածաժամանակի երկրաչափությունը։


== Պատմություն ==
Ռիմանյան երկրաչափության հիմնադիրը գերմանացի մաթեմատիկոս Բեռնարդ Ռիմանն է։ Հիմնական հասկացությունները շարադրվել են 1854 թվականին։
Ռիմանի աշխատանքների հրապարակումից հետո նրա գաղափարները գրավեցին մի շարք մաթեմատիկոսների ուշադրությունը, որոնք հետագայում զարգացրեցին ռիմանյան երկրաչափության անալիտիկ ապարատը և սոհմանեցին նոր երկրաչափական թեորեմներ։ Ռիմանյան երկրաչափության մեջ կարևոր ներդրումներ ունեցան իտալացի երկրաչափներ Ռիչչի Կուրբաստրոն և նրա աշակերտ Տուլլիո Լևի֊Չիվիտը թենզորական հաշվի հիման վրա, որը ավելի հարմար մաթեմատիկական ապարատ էր։
Ռիմանյան երկրաչափությունը վճռորոշ նշանակություն ունեցավ հարաբերականության ընդհանուր տեսության ստեղծման մեջ, ինչի արդյունքում ռիմանյան երկրաչափության բուռն զարգացում ունեցավ և ստեղծվեցին տարատեսակ ընդհանրացումներ։ Ներկայումս ռիմանյան երկրաչափությունը ինդհանրացումների հետ միասին երկրաչափության ընդարձակ բաժին է, որը շարունակում է զարգանալ։


== Գրականություն ==
Бураго Ю. Д., Залгаллер В. А. Введение в риманову геометрию, - СПб։ Наука, 1994. 318 с.
Рашевский П.К. Риманова геометрия и тензорный анализ - М.։Наука, 1967.
Дубровин Б.А., Новиков С.П., Фоменко А.Т. Современная геометрия. Методы и приложения - М.։ Наука, 1979.
Постников М.М. Риманова геометрия (Лекции по геометрии. семестр V) - М.։ Факториал Пресс, 1998. 496 с.
Громол Д., Клингенберг В., Мейер В. Риманова геометрия в целом - М.։ Мир, 1971
Ղզըլբուրջ

Ղզըլբուրջ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Գրյազնովսկի (Շոլոխովսկի շրջան)

Գրյազնովսկի (ռուս.՝ Грязновский), գյուղ Ռուսաստանի Ռոստովի մարզի Շոլոխովսկի շրջանում։ Մտնում է Տերնովսկի գյուղական համայնքի կազմի մեջ։
Մալայա Բուրգուստա (Պրոլետարսկի շրջան)

Մալայա Բուրգուստա (ռուս.՝ Малая Бургуста), գյուղ Ռուսաստանի Դաշնության Ռոստովի մարզի Պրոլետարսկի շրջանում։ Մտնում է Կովրինսկի գյուղական համայնքի կազմի մեջ։
Nikon D3200

Nikon D3200-ը 24.2 մեգափիքսել DX ֆորմատով DSLR Nikon F-mount Ֆոտոխցիկ է, որը հրապարակվել է Nikon ընկերության կողմից 2012 թվականի ապրիլի 19-ին։ Այն հաջորդում է Nikon D3100-ին Nikon-ի սիրողական DSLR ֆոտոխցիկների շարքում։ Այն ստացել է նոր "Guide Mod" ընտրանքի հնարավորություն, որը թույլ է տալիս սկսնակ լուսանկարչին, ծանոթանալու տեսախցիկի հնարավորություններին և ճիշտ օգտագործել այն։


= Նոր հնարավորություններ =
24.2 (24.7) մեգափիքսել DX-format CMOS սենսոր 12-բիթ հաճախականույամբ
1080p full HD տեսանկարահանում
Նոր Nikon Expeed 3 պրոցեսոր
Active D-Lighting հնարավորություն
Ավտոմատ քրոմատիկ շեղման ուղղում
Ավտոմատացված Սենսորի մաքրում


== Ծանոթագրություններ ==
Ցինարեթի

Ցինարեթի (վրաց.՝ ცინარეთი), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Դիրք ==
Գտնվում է ծովի մակարդակից 850 մետր բարձրության վրա։ Շրջկենտրոն Շուախևից 12 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 184 մարդ։


== Ծանոթագրություններ ==
Կենիտրա

Կենիտրա (արաբ․՝ القنيطرة‎‎, «փոքր կամուրջ», «կամրջակ»), քաղաք Մարոկկոյի հյուսիս-արևմուտքում, Սեբու գետի նավահանգիստն է։ Տեղակայված է Ատլանտյան օվկիանոսի ափից 12 կմ հեռավորության վրա և մայրաքաղաք Ռաբաթից 40 կմ դեպի հյուսիս։ Գարբ-Շրարդա-Բենի-Խսեն մարզի վարչական կենտրոնն է։


== Պատմություն ==
Նախքան Մարոկկոյի վրա Ֆրանսիայի պրոտեկտորատի ստեղծումը ժամանակակից քաղաքի տեղում կար միայն ամրոց («Կասբա»)։ Քաղաքը հիմնադրվել է 1912 թվականին առաջին ֆրանսիացի գեներալ-նահանգապետ Յուբեր Լիոթեի կողմից, որը նպատակ ուներ զարգացնել երկրի՝ Ատլանտյան ափի քաղաքների և արևելքում գտնվող Ֆեսի, Մեկնեսի միջև առևտուրը։ 
Կենիտրայի նավահանգիստը բացվել է 1913 թվականին։ 1933 թվականին ֆրանսիացիները քաղաքին տվել են Պորտ Լիոտե պաշտոնական անվանումը։ 1956 թվականին՝ Մարոկկոյի անկախացումից հետո, քաղաքը վերադարձել է իր նախնական անվանմանը՝ Կենիտրա։
70-ական թվականներից Կենիտրայում տեղակայված է եղել ռազմաբազան, որի տարածքի մի մասը զբաղեցնում էին ամերիկացի զինվորականները։ 1991 թվականին ամերիկացիները լքել են Կենիտրայի ռազմաբազան։


== Կլիմա ==


== Տնտեսություն ==

Կենիտրայի տնտեսությունը հիմնված է գործվածքների, ծխախոտի արտադրության, ձկան վերամշակման, ինչպես նաև ցիտրուսի, ցորենի և բանջարեղենի աճեցման վրա։ Այստեղ արդյունահանվում է ցինկ, նավթ և բնական գազ։ Կան սննդի (հիմնականում պահածոների, ալրաղացային) արդյունաբերության ձեռնարկություններ։


== Քոլեջներ և համալսարաններ ==
Université Ibn Tofail
ENCG Kénitra (École Nationale de Commerce et de Gestion de Kénitra)
HECI Kénitra (Hautes Études Commerciales et Informatiques)


== Տրանսպորտ ==
Կենիտրայում կա երկու երկաթուղային կայան՝ Կենիտրա-Վիլլը և Կենիտրա-Մեդինան։ Էլեկտրագնացքները յուրաքանչյուր 30 րոպեն մեկ անգամ գնում են Ռաբաթ և Կասաբլանկա։ Այնտեղ կարելի է հասնել նաև երթային ավտոբուսով։ Որպես հասարակական տրանսպորտ քաղաքում գործում են ավտոբուսներ։ Կա նաև 2 տեսակի տաքսի։ Առաջինը ֆիքսված գնով և երթուղով «մեծ տաքսին» է, որը կարող է տեղավորել մինչև 6 ուղևոր։ Նման տաքսիով կարելի է հասնել մոտակա գյուղեր՝ կախված երթուղուց։ Իսկ «փոքր տաքսիով» կարելի է հասնել քաղաքի ցանկացած վայր։ Նման տաքսիում ուղևորների առավելագույն քանակը 3-ն է։


== Հայտնի բնիկներ և բնակիչներ ==
Իսմայել Ֆերուկի՝ ֆրանսիացի կինոռեժիսոր և սցենարիստ
Սաիդ Աուիտա՝ մարոկացի թեթև աթլետ
Պյոտր Շերեմետև՝ ճարտարապետ, մեկենաս և հասարակական գործիչ
Մարինա Դմիտրիևի Շերեմետև՝ Մարոկկոյի ուղղափառ համայնքի նախագահ


== Ծանոթագրություններ ==


== Արտաքին հղումներ ==
Կենիտրայի ԱՄՆ ռազմածովային ուժերի բազայի լուսանկար
Լիոտե նավահանգստի պատմությունը
Զիրիկլի (այլ կիրառումներ)

Զիրիկլի, կարող է վերաբերել՝

Զիրիկլի - գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Զիրիկլի - գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Զիրիկլի - գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Զիրիկլի - գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Զիրիկլի - գյուղ Ռուսաստանի Բաշկորտոստան հանրապետության Շարանսկի շրջանի կազմում։
Ստեֆանո Մարիա Լենիանի

Ստեֆանո Մարիա Լենիանի (իտալերեն՝ Stefano Maria Legnani, 1660, Միլան, Միլանի դքսություն - 1715, Բոլոնիա, Պապական մարզ, հայտնի է նաև Լենիանինո անվանումով), բարոկկո դարաշրջանի իտալացի նկարիչ, ով հիմնականում ապրել և ստեղծագործել է Միլանում։


== Կենսագրություն ==
Ստեֆանո Մարիա Լենիանին ծնվել է իտալական Միլան քաղաքում՝ 1660 թվականին։ Նկարչական առաջին դասերը վերցրել է հորից՝ նկարիչ Ամբորջիո Լենիանիից։ Հետո կատարելագործվում է Բոլոնյայում՝ Կառլո Չինիանիի նկարչական ստուդիայում։ Իսկ այնուհետ մայրաքաղաք Հռոմում է ուսանում Կառլո Մարատտայի մոտ։
Նկարիչ Ստեֆանո Մարիա Լենիանին իր մահկանացուն կնքել է 1715 թվականին Բոլոնյա քաղաքում։


== Կարիերա ==
Նկարիչը աշխատել է իտալական զանազան տարածաշրջաններում։ Պիեմոնտ մարզի Նովարա քաղաքի Սան Գաուդենցիո բազիլիկի գմվբեթն է նկարազարդել։ Միլանում Ստեֆանո Մարիա Լենիանին նկարել է Սուրբ Հակոբոսի կյանքը պատկերող ումնանկարները Սանտ Անջելո եկեղեցում։ Որմնանկարներ է ստեղծել նաև Մոնցի մայր տաճարում։ Զանազան հոգևոր նկարներ է ստեղծել Թուրինի և Ջենովայի եկեղեցիների համար։


== Ընտիր ստեղծագործություններ ==
«Ռոզարիայի Աստվածածինը, Սուրբ Դոմինիկն ու Սենտ Ռոսան» 1700-1705, Կարավաջոյի թանգարան
«Սուրբ Մարիամ Աստվածածնի թագադրումը» , Սանտ Անջելո եկեղեցի, Միլան
«Սուրբ Ծննդյան տեսարան», Սուրբ Մարկոսի եկեղեցի, Միլան
«Որմնանկարներ», Կարինյանո պալացցո, Թուրին
«Սան Գաուդենցիո եկեղեցու նկարազարդումներ», Նովարա
«Հարսանիք Կանայում», Սուրբ Ռոկկո եկեղեցի, Միազինո


== Պատկերասրահ ==

		
		
		


== Գրականություն ==
Carlo Giuseppe Ratti,  Delle Vite di pittori, scultori ed architetti genovesi, Gênes, 1769.
Carlo Giuseppe Ratti, Storia de' pittori scultori et architetti liguri e de' forestieri che in Genova operarono secondo il manoscritto del 1762, Gênes, 1997
Marina dell'Omo, Stefano Maria Legnani, il Legnanino, Ozzano dell'Emilia, 1998
Անուշավան Մակարյան

Անուշավան Մակարի Մակարյան (մայիսի 10, 1910(1910-05-10), Սարուխան, Նոր Բայազետի գավառ, Երևանի նահանգ, Կովկասի փոխարքայություն, Ռուսական կայսրություն - դեկտեմբերի 1, 1973(1973-12-01), Կիրովական, Հայկական ԽՍՀ, ԽՍՀՄ, թաղված է Երևանում), հայ գրականագետ, բանասիրական գիտությունների դոկտոր, ԽՍՀՄ գրողների միության անդամ 1939 թվականից։


== Կենսագրություն ==
Ծնվել է Սարուխան գյուղում։ Միջնակարգ դպրոցն ավարտել է 1930 թ.։ 1930-1933 թվականներին աշխատել է որպես ուսուցիչ։ 1938 թվականին ավարտել է Երևանի պետական համալսարանի բանասիրական ֆակուլտետը։ Ապա սովորել է ասպիրանտուրայում։ Մասնակցել է Հայրենական մեծ պատերազմին։ 1944 թվականին «Միքայել Նալբանդյանի պոեզիան» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1968 թվականին «Երվանդ Օտյան» թեմայով դիսերտացիա է պաշտպանել և ստացել բանասիրական գիտությունների դոկտորի աստիճան։ 1944-1947 թվականներին աշխատել է ՀԽՍՀ Մանուկ Աբեղյանի անվան գրականության ինստիտուտում, 1971-1973 թվականներին՝ արվեստի ինստիտուտում։ Միաժամանակ 1969-1973 թվականներին աշխատել է Կիրովականի հեռակա մանկավարժական ինստիտուտում։ 1972-1973 թվականներին եղել է նույն ինստիտուտի հայ գրականության ամբիոնի վարիչը։
Ռուսերեն լույս է տեսել նրա «Երգիծանքի մասին» (Մոսկվա, 1967) գիրքը։ Մահացել է Կիրովականում, թաղվել է Երևանում, Զեյթունի գերեզմանատանը։ ԽՄԿԿ անդամ 1942 թվականից։


== Ա. Մակարյանի երկերի մատենագրություն ==
Մ. Նալբանդյանը և արևմտահայ դեմոկրատիան, Երևան, ՀՍՍՀ ԳԱ, 1946, 170 էջ։
Երվանդ Օտյան, Երևան, Երևանի հեռակա մանկավարժական ինստիտուտի հրատարակություն, 1957, 184 էջ։
Միքայել Նալբանդյանը իբրև բանաստեղծ, Երևան, Երևանի հեռակա մանկավարժական ինստիտուտի հրատարակություն, 1957, 43 էջ։
Երգիծական հրատարակություն, Երևան, Հայպետհրատ, 1957, 274 էջ։
Մ. Նալբանդյանի պոեզիան, 1957, 50 էջ։
Երվանդ Օտյան, Երևան, ՀՍՍՀ ԳԱ, 1958, 90 էջ։
Հովհ. Շիրազի լիրիկայի հիմնական գծերը, Երևան, Երևանի հեռակա մանկավարժական ինստիտուտի հրատարակչություն, 1958, 50 էջ։
Հայ գրականության պատմության ծրագիր։ Երևան։ Հայպետուսմանկհրատ, 1959։
Երվանդ Օտյան, «Հայաստան», 1965, 524 էջ։
Մ. Նալբանդյանը գրող, Երևան, Երևանի հեռակա մանկավարժական ինստիտուտի հրատարակություն, 1968, 104 էջ։
Մ. Մեծարենցի ստեղծագործությունը, Երևան, Երևանի հեռակա մանկավարժական հրատարակչություն, 1968, 61 էջ։
Երվանդ Օտյանի կյանքը և հրապարակախոսական գործունեությունը, Երևան, «Սովետական գրող», 1977, 355 էջ։


== Ծանոթագրություններ ==
Տուրյա (գյուղ, Կրասնոպոլիեի շրջան)

Անվան այլ կիրառումների համար տե՛ս՝ Տուրյա (այլ կիրառումներ)Տուրյա (ուկրաիներեն՝ Туря), գյուղ Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Տուրյա գյուղում բնակվում էր 454 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պլատաչի

Պլատաչի (իտալերեն՝ Plataci), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 920 մարդ, բնակչության խտությունը կազմում է 18 մարդ/կմ²։ Զբաղեցնում է 52 կմ² մակերես տարածք։ Փոստային ինդեքսն է՝ 87070։ Հեռախոսային կոդը՝ 0981։


== Ծանոթագրություններ ==
Նովոելիզավետովկա (գյուղ, Կրասնոարմեյսկի շրջան)

Նովոելիզավետովկա (ուկրաիներեն՝ Новоєлизаветівка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Նովոելիզավետովկա գյուղում բնակվում էր 620 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կլյուչևայա (գյուղ, Ուվինսկի շրջան)

Անվան այլ կիրառումների համար տե՛ս՝ Կլյուչևայա (այլ կիրառումներ)Կլյուչևայա (ռուս.՝ Ключевая), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կինը (վիպակ)

Անվան այլ կիրառումների համար տե՛ս՝ Կինը (այլ կիրառումներ)Կինը, Լևոն Շանթի վիպակներից, որ նա գրել է 1912 թվականին։


== Սյուժեն ==
«Կինը» վիպակի գլխավոր կերպարները՝ երիտասարդ նկարիչ Սուրենը և բժշկուհի Մարգարիտ Ստեկնը, տարբեր խառնվածքի տեր մարդիկ են. «Աղջիկը աշխատանքի պաշտամունքով, անձնվիրությունն ու գութը կյանքի հիմք ընդունող լավատես մը, իդեալիստ մը։ Տղան՝ նիցշեական հովերով, ուժն ու ռեալիզմը կյանքի հիմք բռնած, ուրիշ ամեն բան հեգնող հոգի մը»։ 
Ստեղծագործական աշխատանքից ձանձրացած և հուսահատված երիտասարդ նկարիչը կորցնում է ստեղծագործելու բերկրանքը և հանգում մարդու ու անասունի նույնացման մտքին։ Բայց այդ հուսահատությունը երկար չի տևում. խելացի ու հմայիչ աղջկա մտերիմ զրույցների մթնոլորտում նա ազատագրվում է նիցշեական հովերից, թոթափում հոգեկան թմրությունը, ու նրա հայացքի առաջ Ստեկնի կերպարանքով նորից բարձրանում է մարդն իր անբասիր գեղեցկությամբ։ Սուրենին հիացնում են Ստեկնը ու բոլոր նրանք, ովքեր ունեն հավատ ապագայի, հավատ մարդկության, հավատ իրենց դերի, գործի և իդեալի հանդեպ։ Մարդու գեղեցկությամբ հմայված նկարիչը նորից սկսում է ստեղծագործել ինքնամոռաց հափշտակությամբ։ Ստեղծելով Ստեկնի դիմանկարը, Սուրենը ձգտում է արտահայտել՝ «տենչ մը դուրս գալու աշխարհայինեն ու մարմնեղենեն, սովորականեն ու պայմանականեն, որոնում մը ավելի տևական, ավելի մնայուն, ավելի արժեքավոր նոր բանի մը. բուռն կարոտ երազանքի ու հափշտակության»։


== Ծանոթագրություններ ==
Տուն ամպերի մեջ

Տուն ամպերի մեջ (անգլ.՝ House in the Clouds), ջրաճնշումային աշտարակ «կապրիզ» ոճով, կառուցվել է 1923 թվականին Տորպենեսս[en] գյուղում, Սուֆոլկ կայսրություն, Անգլիա։ Աշտարակը միացվել էր  տեղի հողմաղացին[en], որը կառուցվել էր դեռևս 1803 թվականին, իսկ գյուղ տեղափոխվել էր այդ նույն 1923 թվականին։ Աշտարակի ճարտարապետ էր հանդես գալիս լոնդոնյան Braithwaite Engineering Company ընկերությունը։
Այժմ ջրի տարողության փոխարեն աշտարակի գագաթին գտնվում է «բնակելի տուն» յակոբինյան[en] և թյուդորյան ոճերով այնպես, որ տպավորություն է ստեղծվում կարծես այն լողում է ծառերի վրայով։
Ի սկզբանե ջրի տարողության ծավալը կազմել է 230 000 լիտր, սակայն 1943 թվականին, Երկրորդ համաշխարհային պատերազմի ժամանակ, շինությունը վնասվել էր։ Շուտով աշտարակը վերանորոգեցին, սակայն ջրի տարողության ծավալը կրճատվեց մինչև 140 000 լիտր։
1977 թվականին գյուղում ջրագիծ անցկացրին և «Տուն ամպերի մեջ» -ը դադարեց կատարել իր ուղղակի գործառույթը։ 1979 թվականին ջրի տարողության համար նախատեսված մասը հեռացվեց և աշտարակը վերածվեց հյուրանոցի, որն ունի 5 ննջարան, երեք լոգարան, հյուրասենյակ, լվացքի մեքենա, միկրոալիքային վառարան, սառնարան, հեռուստացույց, սեղանի թենիս, անց է կացվել գազամուղ։ Ամբողջ շինությունն ունի 5 հարկ, վերև բարձրանում են 68 աստիճան ունեցող սանդուղքով, շինության բարձրությունը կազմում է մոտ 21 մետր։ Աշտարակի առջև կա գոլֆի դաշտ։
1995 թվականի հունվարի 26-ին  «Տուն ամպերի մեջ» -ը մտել է   հատուկ ճարտարապետական կամ պատմական հետաքրքրություն ներկայացնող շինությունների ցանկի մեջ։


== Ծանոթագրություններ ==


== Արտաքին հղումներ ==
Официальный сайт башни (անգլ.)
История башни (անգլ.) на её официальном сайте
14 Unique Water Towers From Around the World — 1. House in the Clouds, UK (անգլ.) на сайте theworldgeography.com, октябрь 2012
«Дом в облаках» (ռուս.) на сайте novate.ru
Իվանո-Ֆրանկովսկի մարզ

Իվանո-Ֆրանկովսկի մարզ (ուկրաիներեն՝ Іва́но-Франкі́вська о́бласть), մարզ Ուկրաինայի արևմուտքում։ Այն հիմնվել է 1939 թ. դեկտեմբերի 4-ին։ Մինչև 1962 թվականի նոյեմբերի 9-ը կրել է Ստանիսլավսկի մարզ անունը (կենտրոնը՝ Ստանիսլավ քաղաք, այժմ Իվանո-Ֆրանկովսկ)։
Իվանո-Ֆրանկովսկի մարզը հանդիսանում է Ուկրաինայի ամենախիտ բնակեցված և հին պատմությամբ տարածքներից մեկտ։ Վարչական կենտրոնն է Իվանո-Ֆրանկովսկը (մինչև 1962 թվականը՝ Ստանիսլավ (ավստրիական ձև) կամ Ստանիսլավով (լեհական ձև))։ Մարզը տեղաբաշխված է Ուկրաինայի հարավ-արևմուտքում և սահմանակից է Լվովի, Տերնոպոլի, Չերնովցիի և Անդրկարպատյան մարզերի հետ։ Ծայր հարավում այն ունի 50 կիլոմետրանոց սահման Ռումինիայի հետ։ Տարածքը կազմում է 13,9 հազ. կմ²։


== Մարզի վարչական կառուցվածք ==


=== Ընդհանուր տեղեկություններ ===
Իվանո-Ֆրանկովսկի մարզի վարչական կենտրոնն է Իվանո-Ֆրանկովսկ քաղաքը։
Մարզի վարչական միավորների քանակները՝

շրջաններ  - 14;
բնակավայրեր  - 804, այդ թվում՝
գյուղական  - 765;
քաղաքային  - 39, այդ թվում՝
քաղաքատիպ ավաններ  - 24;
մարզային նշանակության քաղաքներ  - 5;
շրջանային նշանակության քաղաքներ  - 10;
գյուղական խորհուրդներ  - 477։Մարզում տեղական ինքնակառավարումը իրականացվում է Իվանո-Ֆրանկովսկի մարզային խորհրդի կողմից, գործադիր իշխանությունն է՝ մարզային պետական վարչությունը։ Մարզի ղեկավարն է հանդիսանում մարզային վարչության նախագահը, որը նշանակվում է Ուկրաինայի նախագահի կողմից։


=== Շրջաններ ===
Բոհորոդչանիի շրջան
Վերխովինսկի շրջան
Գալիչի շրջան
Հորոդենկայի շրջան
Դոլինայի շրջան
Կալուշի շրջան
Կոլոմիյայի շրջան
Կոսովի շրջան
Նադվորյանսկի շրջան
Ռոգատինի շրջան
Ռոժնյատովսկի շրջան
Սնյատինի շրջան
Տիսմենիցայի շրջան
Տլումաչի շրջան


=== Քաղաքներ ===
Մարզային նշանակության քաղաքներ՝

Իվանո-Ֆրանկովսկ
Բոլեխով
Կալուշ
Կոլոմիյա
Յարեմչե


== Բնակչություն ==
Իվանո-Ֆրանկովսկի մարզում 2009 թվականի դեկտեմբերի 1-ի դրությամբ բնակվում էր 1380,8 հազար մարդ։


=== Բնակչության ազգային կազմ ===


=== Խոշոր բնակավայրեր ===


== Տես նաև ==
Ուկրաինայի վարչական բաժանում


== Ծանոթագրություններ ==
Տաու (2π)

Անվան այլ կիրառումների համար տե՛ս՝ Տաու (այլ կիրառումներ)
Տաու (
  
    
      
        τ
      
    
    {\displaystyle \tau }
  ), մաթեմատիկական հաստատուն, որը ցույց է տալիս շրջանագծի երկարության հարաբերությանը շառավղին։ Տաու թիվը հավասար է 
  
    
      
        2
        π
      
    
    {\displaystyle 2\pi }
  -ի (մոտավորապես 6,283185...)։ Նշանակվում է հունական այբուբենի տասներկուերորդ տառով՝ «տաու»։
Թվի «ծննդյան օրը» համարվում է հունիսի 28-ը, երբ նա առաջին անգամ հայտնաբերվեց։


== Հատկություններ ==
Էյլերի նույնությունը
  
    
      
        
          e
          
            i
            τ
          
        
        =
        1
        
      
    
    {\displaystyle e^{i\tau }=1\,}
  Ֆուրիեյի ձևափոխությունը
  
    
      
        F
        (
        ξ
        )
        
          ∫
          
            −
            ∞
          
          
            ∞
          
        
        f
        (
        t
        )
        
          e
          
            −
            i
            τ
            ξ
            t
          
        
        
        d
        t
      
    
    {\displaystyle F(\xi )\int _{-\infty }^{\infty }f(t)e^{-i\tau \xi t}\,dt}
  Ստիրլինգի բանաձևը
  
    
      
        n
        !
        ∼
        
          
            τ
            n
          
        
        
          
            (
            
              
                n
                e
              
            
            )
          
          
            n
          
        
      
    
    {\displaystyle n!\sim {\sqrt {\tau n}}\left({\frac {n}{e}}\right)^{n}}
  Ալիքային թիվ
  
    
      
        k
        =
        
          
            τ
            λ
          
        
      
    
    {\displaystyle k={\frac {\tau }{\lambda }}}
  Անկյունային հաճախականություն
  
    
      
        
          ω
          =
          τ
          f
        
      
    
    {\displaystyle \textstyle \omega =\tau f}
  Ֆուրիեյի պատուհանային ձևափոխությունը
  
    
      
        
          S
          T
          F
          T
        
        
          {
          
            x
            (
            t
            )
          
          }
        
        ≡
        X
        (
        τ
        ,
        ω
        )
        =
        
          ∫
          
            −
            ∞
          
          
            ∞
          
        
        x
        (
        t
        )
        w
        (
        t
        −
        τ
        )
        
          e
          
            −
            j
            ω
            t
          
        
        
        d
        t
      
    
    {\displaystyle \mathbf {STFT} \left\{x(t)\right\}\equiv X(\tau ,\omega )=\int _{-\infty }^{\infty }x(t)w(t-\tau )e^{-j\omega t}\,dt}
  Ինչպես երևում է վերևում բերված բանաձևերից, «տաուն» կարելի է համարել այլընտրանք «պի» թվին։


== Ծանոթագրություններ ==
Էլցախ

Էլցախ (գերմ.՝ Elzach), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Էմենդինգենի կազմի մեջ։ Բնակչությունը կազմում է 6950 մարդ (ըստ 2010 թվականի դեկտեմբերի 31-ի)։ Տարածքը կազմում է 75,28 կմ²։ Պաշտոնական կոդ՝ 08 3 16 010։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական էջ
(5723) Հադսոն

(5723) Հադսոն (անգլ.՝ Hudson), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 6-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,27298 ա. մ., առավելագույնը մոտենում է 1,7185 ա. մ. հեռավորության վրա և հեռանում 2,8275 ա. մ.։ Արեգակի շուրջ մեկ ամբողջական պտույտ է կատարում 1251,68 երկրային օրվա ընթացքում, իր ուղեծրով շարժվելով միջինում 0,287614 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,58° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5723) Հադսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոլվոնինգեն

Բոլվոնինգեն (հոլ.՝ Bolwoningen), լամպաձև բնակելի կառույցներ Նիդերլանդների Հերթոխենբոշ համայնքում։ Նախագիծը մշակել է Դրիս Քրեյկամպը 1970-ականների սկզբին և կառուցել՝ 1980-ականներին։


== Պատմություն ==
Ճարտարապետ Դրիս Քրեյկամպը փորձառական բնակարանների նախագիծի հաստատումը ստացել էր դեռևս անցյալ դարի 60-ականների վերջում, սակայն բուն շինարարությունն ավատվել է 1984 թվականին։
Քրեյկամպի կյանքի օրոք նրա նախագիծը ենթարկվել է խիստ քննադատության։ Travel+Leisure ամսագիրը այս գնդերը ընդգրկել է ամենատգեղ շինությունների ցանկում, իսկ ճարտարապետը այլևս չի ստացել գնդաձև տներ կառուցելու պատվերներ։ 


== Կառուցվածք ==
Տների ընդհանուր թիվը 50-ն է, յուրաքանչյուր գնդի տրամագիծը 5,5 մ է։ Շինությունը կառուցված է բետոնից և ապակեթելերից։ Ունի 11 պատուհան և գտնվում է արհեստական լճի ափին։ Յուրաքանչյուր տուն ունի բաղնիք, զուգարան, հյուրասենյակ, ննջասենյակ, նախասրահ և խոհանոց։ Յուրաքանչյուր գնդում կարող է ապրել 1-2 մարդ։ 
Այս թաղամասի բնակիչները վարում են գունդ-տներին նվիրված վիքի-նախագիծ, որը ոչ միայն ներկայացնում է դրանց ստեղծման պատմությունը, այլև պարունակում է նման կացարաններում բնակության փիլիսոփայության հատուկ բաժին։


== Պատկերասրահ ==

		


== Ծանոթագրություններ ==
Մազուչչո Սալեռնիտանո

Մազուչչո Սալեռնիտանո (իտալերեն՝ Masuccio Salernitano, գրական անունը, իսկական անունը Տոմազո Գուարդատի, Guardati, մոտ 1410, Սալեռնո, Կամպանիա, Իտալիա - 1475, Սալեռնո, Կամպանիա, Իտալիա), իտալացի գրող։ Նրա «Նովելինո» ժողովածուն (հրտ. 1476) Վերածննդի արձակի ամենանշանակալից հուշարձաններից է։ Մազուչչո Սալեռնիտանոյի նովելները ռեալիստական են, հակակղերական բնույթի։


== Ծանոթագրություններ ==
Դոմանյովկայի շրջան

Դոմանյովկայի շրջան (ուկրաիներեն՝ Доманівський район), շրջան Ուկրաինայի Նիկոլաևի մարզում։
Ստեղծվել է 1920 թվականին։ Վարչական կենտրոնը՝ Դոմանյովկա։


== Աշխարհագրություն ==
Շրջանի տարածքի մակերեսը կազմում է 1458 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 29000 մարդ։ Բնակչության խտությունը կազմում էր 19,89 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)